Era sua camisa, d’ua tela celha e auriolenca, cordada en còth damb ua petita pinça d’argent, deishaue veir eth pelut pièch; amiaue ua corbata retortilhada coma ua còrda; un pantalon d’aucassin blu, usat e rosigat, blanc en un jolh, traucat en aute; ua vielha blòda estarnada, pedaçada en ua des manges damb un tròç de tela verda cosuda damb hiu de ralingar; un morralet de soldat ena esquia, plan claufit, plan barrat e nau; ena man un enòrme pau nudós, es pès sense miches, cauçadi damb gròsses sabates damb claus, eth cap esquilat e era barba longa.